Na temelju članka 107. Zakona o odgoju i obrazovanju u osnovnoj i srednjoj školi („Narodne novine“ broj 87/08., 86/09., 92/10., 105/10., 90/11., 5/12., 16/12., 86/12., 126/12., 94/13., 152/14.), ravnateljica Gimnazije Dr. Ivana Kranjčeva Đurđevac, raspisuje:

**NATJEČAJ**

za radno mjesto: Stručni suradnik – knjižničar

na određeno, nepuno radno vrijeme (20 sati tjedno), zamjena, - 1 izvršitelj

**Uvjeti:**- završen diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij iz polja informacijskih i komunikacijskih znanosti s najmanje 60 ECTS bodova iz temeljnih predmeta knjižničarstva, odnosno studij knjižničarstva kojim je stečena VSS sukladno propisima koji su bili na snazi prije stupanja na snagu Zakona o znanstvenoj djelatnosti i visokom obrazovanju.

- završen drugi preddiplomski i diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij, odnosno studij kojim je stečena visoka stručna sprema sukladno propisima koji su bili na snazi prije stupanja na snagu Zakona o znanstvenoj djelatnosti i visokom obrazovanju, uz obvezu stjecanja 60 ECTS bodova iz temeljnih predmeta knjižničarstva na diplomskom studiju iz informacijskih i komunikacijskih znanosti u roku od 3 godine od dana zapošljavanja.

Uz vlastoručno potpisanu prijavu i životopis kandidati su obvezni priložiti:

-       presliku dokaza o stupnju i vrsti stručne spreme,

-       presliku dokaza o hrvatskom državljanstvu,

-       presliku rodnog lista,

-       elektronički zapis o radno-pravnom statusu u izvorniku

-       uvjerenje da nije pod istragom i da se protiv njega ne vodi kazneni postupak glede zapreka za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi („Narodne novine“ broj 87/08., 86/09., 92/10., 105/10., 90/11., 16/12., 86/12., 126/12., 94/13. i 152/14.) u izvorniku (ne starije od 6 mjeseci).

Na natječaj se mogu javiti osobe oba spola na sukladno članku 13. Zakona o ravnopravnosti spolova. Ako kandidati ostvaruju prednost pri zapošljavanju prema posebnim propisima, dužni su na njega se pozvati u prijavi za natječaj i uz prijavu priložiti dokaze o istom. Navedeni kandidati imaju prednost u odnosu na ostale kandidate pod jednakim uvjetima.
Rok za podnošenje prijave je osam dana od dana objave natječaja.

Prijave s potrebnom dokumentacijom o ispunjavanju uvjeta dostaviti na adresu škole:
**Gimnazija Dr. Ivana Kranjčeva Đurđevac, Dr. Ivana Kranjčeva 5, 48350 Đurđevac**, s naznakom „ za natječaj – stručni suradnik/ca knjižničar/ka“.

Nepotpune i nepravodobno dostavljene prijave neće se razmatrati.

Od kandidata ili kandidatkinje čija prijava bude prihvaćena, prije sklapanja ugovora o radu, bit će zatraženo da priloži izvornike ili ovjerene preslike dokumenata.

O rezultatima natječaja kandidati će biti obaviješteni putem e-maila u zakonskom roku.

Napomena: natječaj je objavljen na oglasnim pločama  i web stranicama Gimnazije Đurđevac i Hrvatskog zavoda za zapošljavanje.

Ravnateljica:

Nevenka Lončar, prof.